open-index/open-wikipedia-markdown huggingface dataset:
M/S Kristina Katarina

**M/S Kristina Katarina**, nykyinen *Ocean Endeavour*, oli kotkalaisen Kristina Cruises -varustamon risteilyalus. Alus on valmistunut Szczecinissä Puolassa vuonna 1982 nimellä *Konstantin Simonov*. Muita aikaisempia nimiä ovat olleet vuodesta 1996 *Francesca* ja vuodesta 2000 *The Iris*. Alus on risteillyt pääasiassa kansainvälisillä vesillä Välimerellä, Mustallamerellä, Punaisellamerellä ja arktisilla alueilla. Suomesta tehtävät risteilyt lähtivät pääsääntöisesti Helsingistä.

Aluksen pituus on 138 metriä, leveys 22 m ja syväys 5,6 m. Matkustajahyttejä on 193 kpl, jotka ovat kooltaan 9–30&nbsp;m². Matkustajamäärä on noin 400. Aluksen huippunopeus on 18 solmua ja vetoisuus 12&nbsp;852 GRT. Pääkoneina on 4&nbsp;× Sulzer 6 LZ40/48 -dieselmoottoria. Tammikuussa 2014 Kristina Cruises ilmoitti myyvänsä risteilyaluksensa *Kristina Katarinan* ja irtisanovan aluksen henkilökunnan eli 147 merityöntekijää. Yritykseen jää irtisanomisten jälkeen noin 20 työntekijää.

Alus on yksi seitsemästä vuosina 1980–1986 valmistetusta sisarlautasta, joista Suomessa tunnetuin lienee M/S ''Georg Ots''.

## Lähteet

## Aiheesta muualla

*Kristina Katarinan esittely Kristina Cruisesin sivulla
Félix Porteiro

**Félix Porteiro** (s. 26. elokuuta 1983 Castellón) on espanjalainen moottoriurheilija.

Porteiro on kilpaillut Espanjan Formula 3 -sarjassa vuonna 2001, World Series by Renault -sarjassa vuosina 2002-2005, GP2:ssa ja European Touring Car Clubissa vuonna 2006 ja WTCC-sarjassa vuosina 2007-2009. GP2-urallaan Porteiro saavutti viisi pistettä. WTCC-urallaan Porteiro saavutti kaksi voittoa. Porteiro jäi ilman ajopaikkaa kaudeksi 2010, kun Sergio Hernández otti hänen paikkansa.

## GP2-tulokset

## Aiheesta muualla
Bandit Rock

**Bandit Rock** on ruotsalainen kaupallinen radiokanava, jonka omistaa ruotsalainen mediakonserni Viaplay Group. Kanavan soittama musiikki on rockia, punkia ja metallia. Bandit Rock aloitti lähetyksensä Tukholmassa 2004 ja laajeni seuraavana vuonna Södertäljeen sekä vuonna 2008 Göteborgiin. 1. heinäkuuta 2010 alkaen se otti käyttöönsä Lugna Favoriter -kanavalle aiemmin kuuluneet taajuudet Tukholman ulkopuolella. Kanavan lähetystä voi kuunnella myös internetissä.

Kanavan tunnuslause on *Vi spelar vad vi vill* ().

## Aiheesta muualla
* Bandit Rock
Rockklassiker

**Rockklassiker** on ruotsalainen kaupallinen radioasema, joka on osa Bauer Media Groupia. Rockklassiker on toiminut nykyisellä nimellään vuodesta 1999. Tätä aiemmin sen nimi oli Klassiska Hits. Rockklassikerin musiikkiformaattina on vanha rockmusiikki. Rockklassiker on osavaltakunnallinen ja sen lähetystä voi kuunnella myös internetissä.

## Aiheesta muualla
* Rockklassikerin kotisivut
Espen Lind

**Espen Lind** (s. 13. toukokuuta 1971) on norjalainen laulaja, lauluntekijä, tuottaja ja multi-instrumentalisti. Hän on julkaissut kahdeksan albumia, ja Suomessa hänet muistettaneen parhaiten vuonna 1997 julkaistusta "When Susannah Cries" -kappaleesta. Viime vuosina hän on tuottanut ja kirjoittanut musiikkia tunnetuille artisteille, kuten Beyoncélle sekä David Cookille. 

## Diskografia
### Albumit
#*Mmm...Prepare To Be Swayed* (1995) (nimellä Sway)
#*Red* (1997) (nimellä Sway)
#*Red II* (1998)
#*This Is Pop Music* (2001)
#*April* (2005)
#*Hallelujah Live* (2006) – Kurt Nilsenin, Alejandro Fuentesin & Askil Holmin kanssa
#*Army of One* (2008)
#*Hallelujah Live *–* volume 2* (2009) – Kurt Nilsenin, Alejandro Fuentesin & Askil Holmin kanssa

### Singlet
* "Yum Yum Gimme Some"
* "American Love" 
* "Baby You're So Cool"
* "When Susannah Cries"
* "Lucky For You"
* "American Love"
* "Black Sunday"
* "Where the Lost Ones Go" (duetto Sissel Kyrkjebøn kanssa)
* "Life Is Good"
* "Unloved"
* "Look Like Her"
* "Million Miles Away"
* "Hallelujah" (Kurt Nilsenin, Alejandro Fuentesin & Askil Holmin kanssa)
* "The Boys of Summer" (Kurt Nilsenin, Alejandro Fuentesin & Askil Holmin kanssa)
* "Norsk Medley" (Kurt Nilsenin, Alejandro Fuentesin & Askil Holmin kanssa)
* "Scared of Heights" 
* "Sweet Love"
* "With Or Without You" (Kurt Nilsenin, Alejandro Fuentesin & Askil Holmin kanssa)

## Aiheesta muualla
* Espen Lindin virallinen sivu MySpacessa
Cavendish

**Cavendish** voi tarkoittaa seuraavia:

## Henkilöitä

* Georgiana Cavendish (1757–1806), Devonshiren herttuatar
* Henry Cavendish (1731–1819), brittiläinen fyysikko ja kemisti
* Margaret Cavendish (1623–1673), Newcastle upon Tynen herttuatar, brittiläinen kirjailija ja filosofi
* Mark Cavendish (s. 1985), englantilainen rata- ja maantiepyöräilijä
* Thomas Cavendish (1560–1592), brittiläinen tutkimusmatkailija ja kaapparikapteeni
* William Cavendish, useita aatelismiehiä ja poliitikkoja, etenkin
** William Cavendish (Devonshiren 1. jaarli) (k. 1626), brittiläinen poliitikko
** William Cavendish (Devonshiren 2. jaarli) (1591–1628), brittiläinen poliitikko
** William Cavendish (1720–1764), Devonshiren 4. herttua, brittiläinen poliitikko, pääministeri 1756–1757
** William Cavendish-Bentinck (1738–1809), Pontlandin herttua, brittiläinen poliitikko, pääministeri 1783 ja 1807–1809
** William Cavendish (Devonshiren 5. herttua) (1748–1811), brittiläinen aatelismies ja whig-poliitikko
** William Cavendish (Devonshiren 6. herttua), (1790–1858) brittiläinen aatelismies ja whig-poliitikko. 
* Victor Cavendish (Devonshiren 9. herttua), (1868–1938), brittiläinen aatelismies, Kanadan kenraalikuvernööri 1916–1921

## Muita merkityksiä

* Cavendish, maailman yleisin banaanilajike
* Cavendish-laboratorio, osa Cambridgen yliopiston fysiikan laitosta
* Lucy Cavendish College, Cambridgen yliopiston college
* HMS ''Cavendish'', Britannian Kuninkaallisen laivaston hävittäjä
1002 Olbersia

**1002 Olbersia** on pikkuplaneetta, joka kiertää Aurinkoa Marsin ja Jupiterin välisellä pääasteroidivyöhykkeellä. Olbersia on siis päävyöhykkeen asteroidi. Sen löysi V. Albitzkij vuonna 1923. Nimensä pikkuplaneetta sai tähtitieteilijä Heinrich Wilhelm Matthäus Olbersin mukaan, joka oli löytänyt Pallaksen ja Vestan. Ennen nimeämistään asteroidi tunnettiin tunnuksella **1923 OB**. 

## Lähteet
*JPL Small-Body Database Browser: 1002 Olbersia (1923 OB) 
* 
*JPL Small-Body Database Browser: 2 Pallas 
*JPL Small-Body Database Browser: 4 Vesta 
* Hubble Images of Asteroids Help Astronomers Prepare for Spacecraft Visit  
*Discovery Circumstances: Numbered Minor Planets (1)-(5000): Minor Planet Center
Sub Pop

**Sub Pop** on Bruce Pavittin ja Jonathan Ponemanin Seattlessa Yhdysvalloissa vuonna 1986 perustama levy-yhtiö. Yhtiö tuli tunnetuksi monen grunge-rockyhtyeen ensimmäisenä yhtiönä. Tällaisia yhtyeitä ovat Mudhoney, Nirvana ja Soundgarden.  

### Singles Club
Yhtiö lanseerasi marraskuussa 1988 Sub Pop singles clubin, joka lähetti jäsenilleen joka kuukausi uuden singlen postitse. Klubin ensimmäinen julkaisu oli Nirvanan ensimmäinen single ”Love Buzz”. Singles Club toimi aluperin marraskuusta 1988 joulukuuhun 1993. Alkuperäiset Singles Club -julkaisut ovat nykyään keräilykohteita. Ensimmäiset kolme 7-tuumaista singleä olivat Nirvanan single, Mudhoney & Sonic Youth -single sekä The Flaming Lipsin single. Myöhempiä Singles Club -julkaisuja tekivät muun muassa Death Cab for Cutie, Modest Mouse ja The White Stripes.
### Bleach
Nirvana-yhtyeen ensimmäinen albumi *[[Bleach (albumi)|Bleach]]* julkaistiin Sub Popin kautta 15. kesäkuuta 1989. Albumia on myyty yli 1,7 miljoonaa kappaletta, ja se on Sub Popin myydyin julkaisu. Albumin tuotti Jack Endino. 

### Myöhemmät vuodet
Pavitt on sittemmin jättänyt yhtiön, ja yhtiö on osittain Warner Musicin omistuksessa. Myöhempinä vuosina Sub Pop julkaisi albumeita useilta tunnetuilta artisteilta, kuten Sebadoh, Sunny Day Real Estate, The Murder City Devils,  Band of Horses, Washed Out, Sleater-Kinney, Fleet Foxes, The Postal Service ja The Shins sekä Father John Misty.

Yhtiö on julkaissut myös David Crossin, Patton Oswaltin, Flight of the Conchordsin ja Sarah Silvermanin huumorilevyjä. 

Suomalaisista artisteista Sub Pop -levy-yhtiölle on levyttänyt Mirel Wagner. Elokuussa 2014 Mirel Wagnerin Sub Popille levyttämä albumi *[[When the Cellar Children See the Light of Day]]* nousi Suomen virallisen albumilistan ykköseksi. Maaliskuussa 2015 Wagnerin Sub Pop -julkaisulle myönnettiin Nordic Music Prize vuoden 2014 parhaasta pohjoismaisesta albumista. 

## Lähteet
Katariinan meripuisto

**Katariinan meripuisto** on Kotkassa Kotkansaaren eteläosissa Katariinanniemellä sijaitseva puisto. Puiston alueella on Ruotsinsalmen merilinnoituksen päälinnoituksen Fort Katarinan raunioita. Fort Katarinaa ympäröi kuiva hiekka- ja kallioalue. Linnoitusalueen takana sijaitsee Katariinan tervaleppälehto, joka edustaa Kotkansaarella harvinaiseksi käynyttä alkuperäistä lehtoluontoa. Tervaleppälehto on rauhoitettu vuonna 1964. Meripuisto valittiin Vuoden 2012 ympäristörakenteeksi. Se on palkittu myös Euroopan viherrakentajien järjestön Trend Award –palkinnolla.

Puiston pääsuunnittelija on Kotkan kaupungin entinen kaupunginpuutarhuri, puutarhaneuvos Heikki Laaksonen.   

## Historia

Kotkansaaren eteläosassa sijaitseva Katariinanniemi oli vuonna 1917 vahvistetussa kaavassa puistoaluetta. Alueelle alettiin kuitenkin rakentaa öljysatamaa 1930-luvulla. Öljysatamatoiminta saavutti huippunsa 1950- ja 1960-luvuilla. Alueelle rakennettiin kaiken kaikkiaan 56 säiliötä, joissa pystyttiin varastoimaan yhteensä 400&nbsp;000 m³ öljyä ja bensiiniä. 1950-luvun alussa Shell sai luvan laajentaa säiliöitä Fort Katarinan linnoituksen alueelle. 

Kotkan öljysatama menetti merkitystään 1970-luvulla, jolloin se muutti toimintaansa nestesatamaksi. 1990-luvun alussa turvamääräysten tiukentuessa nesteliikenne siirrettiin Mussalon satamaan ja öljy- ja nestesataman varastotoiminta päättyi vuonna 2000. Yhtiöiden vuokrasopimuksessa oli velvoite poistaa öljysatamarakenteet ja puhdistaa maamassat. Öljysataman toiminnan loppumisen jälkeen rannat vapautuivat virkistyskäyttöön ja alueelle on perustettu Katariinan Meripuisto. 

Katariinanniemelle on jäänyt öljysataman muistona laitureita, vanha tiilimakasiini, betonisia suojavalleja ja kallion sisällä oleva entinen öljyvarastoluola. Tervaleppälehdossa on Ruotsinsalmen merilinnoitukseen kuuluneita rakennelmia, kuten ruutikellareiden perustuksia ja tiilikasarmin kivijalka.

## Lähteet

## Aiheesta muualla
*Katariinan Meripuisto
Baltit

**Baltit** ovat balttilaisia kieliä puhuvia kansoja. Nykyisiin balttilaisiin kansoihin kuuluvat latvialaiset ja liettualaiset. Molemmat kansat kuuluvat niin sanottuihin itäbalttilaisiin kansoihin. Länsibalttilaiset kansat ovat jo hävinneet. Heihin kuuluivat esimerkiksi muinaispreussilaiset.

## Nimitys

Melko yleinen käsitys on, että nimitys ”baltti” ja ”Baltia” on johdettu balttilaisesta sanasta, joka tarkoittaa valkoista. Latviassa tämä sana on *balt/s, -a* ja liettuassa *balt/as, -a*. Kuitenkaan Itämerestä monessa kielessä käytetty nimi ”Balttilainen meri” () ei juonnu näistä balttilaisista sanoista. Termin alkuperästä on useita teorioita. Kreikkalainen maantieteilijä Lampsakus kirjoitti suuresta saaresta nimeltä *Balcia*, joka sijaitsi skyyttien maasta kolmen päivän laivamatkan verran merelle. Monet tieteilijät uskovat termin tarkoittaneen kuitenkin esimerkiksi Helgolandia tai Jyllantia. Toisen teorian mukaan termi on johdettu saksan kielen sanasta *belt*, joka tarkoittaa vyöhykettä. Esimerkiksi Adam Bremeniläinen käytti Itämerestä tästä termistä johdettua sanaa *balticum*. Nimitystä baltti alkoivat käyttää ensimmäiseksi baltiansaksalaiset, mutta myöhemmin termin omaksuivat alueen alkuperäisasukkaat, kun termi oli ensin otettu käyttöön puhuttaessa balttilaisista kielistä 1800-luvulla.

## Lähteet
Ticinojoki

**Ticino** (italiaa, , ) on Sveitsissä ja Italiassa virtaava Pon sivujoki. Ticino on 250 kilometriä pitkä. Sveitsin alueella jokea on 91 kilometriä. Joki on antanut nimensä Ticinon kantonille.

## Joen kulku
Ticino saa alkunsa Keski-Sveitsistä Gotthardin vuorilta Nufenenpassin alueelta runsaan 2&nbsp;500 metrin korkeudesta. Joki virtaa Leventinan laaksossa, Bellinzonan ohi ja Maggiorejärveen järven pohjoispäässä Locarnon itäpuolella. Joki on Maggiorejärven laskujoki ja laskee Pojokeen Pavian kaakkoispuolella Italian Lombardiassa. Ticinon pisin sivujoki Sveitsin alueella on Moesa.

## Lähteet
*

### Viitteet

## Aiheesta muualla

*
Kärsämäen paanukirkko

**Kärsämäen paanukirkko** sijaitsee Kärsämäen ensimmäisen kirkon paikan läheisyydessä Pyhäjoen rannalla. Kirkko on moderni, mutta se on rakennettu kokonaisuudessaan vanhoilla 1700-luvun työmenetelmillä. Rakennus koostuu hirsisestä ”sydämestä” ja sitä ympäröivästä mustaksi tervatusta paanupintaisesta ”takista”. Paanukirkon pinta-ala on noin 100&nbsp;m². Paanukirkossa järjestetään vuosittain heinäkuussa Musiikkia Paanukirkossa – Musiikkijuhla, joka on tunnettu korkeasta taiteellisesta tasosta.

## Historia

Arkkitehti Panu Kaila toi ajatuksen nykyaikaisen kirkon rakentamisesta 1700-luvun rakennustekniikalla. Oulun yliopiston arkkitehtuurin osasto järjesti kilpailun kirkon rakentamisesta. Kilpailun voitti arkkitehti Anssi Lassilan työ Kärsämäen kantaatti. Rakennesuunnittelijana hankkeessa oli arkkitehti Jussi Tervaoja. Kirkkoa rakennettiin vuosina 2000–2004 sekä talkootyönä että palkatulla työvoimalla. Päärahoitus saatiin Euroopan unionilta EAKR-rahoituksena. Rakentamisen kokonaiskustannukset olivat 1&nbsp;181&nbsp;040 euroa. Vuonna 2004 Kärsämäen Paanukirkko sai Pohjois-Suomen paras rakennusteko -palkinnon ja vuonna 2005 Paanukirkko sai toisen palkinnon eurooppalaisessa puujulkisivukilpailussa.

## Lähteet

## Aiheesta muualla

* Musiikkia Paanukirkossa – Musiikkijuhla 
* Kärsämäen seurakunnan kotisivut
* Webkamera kirkolle
Valkokurkkumaluri

**Valkokurkkumaluri** (*Gerygone olivacea*) on Australiassa ja Papua-Uudessa-Guineassa tavattava tiaismalureihin kuuluva varpuslintu.

## Koko ja ulkonäkö
Kooltaan valkokurkkumaluri on 10&ndash;12&nbsp;cm. Lajin selkä on väritykseltään ruskehtavan harmaa. Nokan yläpuolella oleva täplä sekä kurkku ovat väriltään valkoiset. Valkoinen on myös pyrstön kärki. Valkokurkkumalurin vatsa on väriltään kirkkaan keltainen. Ulkonäöltään valkokurkkumaluri eroaa valkoviiksimalurista (*Gerygone palpebrosa*) valkoisen pyrstön kärkensä perusteella. Lisäksi joillakin valkoviiksimalurikoirailla on tumma naama. Nuoren yksilön voi sekoittaa myös kultamaluriin (*Smicrornis brevirostris*).

## Levinneisyys ja elinympäristö
Valkokurkkumaluria tavataan Papua-Uudesta-Guineasta ja Australiasta. Australiassa levinneisyysalue ulottuu Länsi-Australian osavaltion pohjoisrannikolta Pohjoisterritorion rannikkoa pitkin Queenslandin osavaltioon ja edelleen etelään Uuden Etelä-Walesin ja Victorian osavaltioihin. Linnun elinympäristöä ovat kuivat eukalyptusmetsät ja erityisesti rinnemetsät. Valkokurkkumaluria tavataan usein vesialueiden läheisyydestä.

## Elintavat
Valkokurkkumalurit elävät yksin tai pareittain. Lajin ravinto koostuu hyönteisistä, joita se pyydystää ilmasta tai etsii puiden lehvästöjen joukosta. Valkokurkkumalureita voi nähdä yhdessä muiden ilmasta hyönteisiä pyydystävien lintujen, kuten timanttihelmikkään (*Pardalotus punctatus*) ja tuhkaviuhkamonarkin (*Rhipidura albiscapa*), muodostamissa ryhmissä. Elinalueensa eteläosissa valkokurkkumaluri on muuttolintu.

Valkokurkkumalurin pesimäkausi kestää syyskuusta marraskuulle ja pohjoisessa hieman pidempään. Laji rakentaa puuhun roikkuvan päärynänmuotoisen pesän puunkuorenpalasista, jotka se sitoo yhteen hämähäkinseitin avulla. Naaras munii kahdesta kolmeen munaa.

## Lähteet
Turner Field

**Turner Field** (ent. **Centennial Olympic Stadium**) on Atlantassa sijaitseva stadion. Stadion rakennettiin alun perin vuoden 1996 Atlantan kesäolympialaisten ja paralympialaisten kesäkisojen yleisurheilunäyttämöksi. Myös avajaiset ja päättäjäiset järjestettiin siellä. Kesäolympialaisten jälkeen stadion kunnostettiin Atlanta Braves-baseballjoukkueen kotiareenaksi, minkä jälkeen se sai myös nykyisen nimensä.
Edvard Janzon

**Edvard Janzon** (15. syyskuuta 1937 Helsinki – 6. elokuuta 2009 Helsinki), lempinimeltään *Eddu* tai *Eddi* (ruotsia puhuville)  oli suomalainen slangikirjailija.

Janzon oli erikoistunut Helsingissä noin vuosina 1940-1960 puhuttuun slangiin ja kirjoitti siitä ja sillä ns. "Valkan trilogian" (katso alla), joka perustuu pääasiassa kirjailijan omiin nuoruusvuosien kokemuksiin Vallilassa ja Kumpulassa. Kolmen kirjansa lisäksi Janzon kirjoitti kymmeniä slangipakinoita, enimmäkseen *Tsilari*-lehdessä, joka on Stadin slangi ry:n perinnekulttuurijulkaisu. Janzonilla oli Tsilarissa myös jonkun aikaa oma palsta: "Eddun boksi".

Tunnettu slangintutkija ja suomen kielen professori (emeritus) Heikki Paunonen keräsi Janzonilta suuren määrän sanoja ja lauseita suureen slangisanakirjaansa. Paunosen mielestä Janzon oli "viimeisiä suuria slangintaitajia".

## Valkan trilogia

**Rundi stadis välil snadis* (Gummerus, 1997) 
**Palsa kanis, litski kalis* (Gummerus, 2002) 
**Villi Vallila* (Kesuura, 2006) 

## Muuta kirjallisuutta

* 

## Lähteet
100 Hekate

**100 Hekate** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. C. Watson 11. heinäkuuta 1868. C. Wolf oli myös itsenäisesti löytänyt Hekaten hieman myöhemmin, mutta oli ilmoittanut löydöstään aikaisemmin. Nimensä pikkuplaneetta sai kreikkalaisen mytologian Hekate-jumalattaren mukaan. 

Hekaten halkaisija on noin 89 km ja se kuuluu tyyppiin S. Hekaten pyörähdysajan eli vuorokauden pituus on noin 13,33 tuntia. Kohteen kiertoaika on 5,44 vuotta.

## Lähteet
*JPL Small-Body Database Browser: 100 Hekate 
* 
*Discovery Circumstances: Numbered Minor Planets (1)-(5000): Minor Planet Center
Musiikkia Paanukirkossa

**Musiikkia Paanukirkossa **–** Musiikkijuhla** on vuosittain Kärsämäellä järjestettävä klassisen musiikin tapahtuma. Ensimmäisen kerran tapahtuma järjestettiin vuonna 2005. Musiikkijuhlat järjestetään heinäkuussa ja ne kestävät 3–4 päivää. Festivaalille osallistuu vuosittain noin 500 konserttikävijää. Tapahtuman taiteellinen johtaja on pianisti Antti Hotti. Musiikkia Paanukirkossa – Musiikkijuhla on osa Kärsämäen Kesä tapahtumakokonaisuutta, johon kuuluvat lisäksi ARS Kärsämäki -nykytaidenäyttely ja Elämäntarinafestivaali Tarinaniskennän SM-kilpailuineen.

## Historia

Musiikkijuhlien taustalla toimii Musiikkia Paanukirkossa ry, johon kuuluu aktiivisia paikkakuntalaisia ja musiikin ystäviä eri puolilta Suomea. Musiikkijuhlien alkuideoinnista ovat vastanneet Kärsämäeltä kotoisin oleva säveltäjä Asta Hyvärinen, intendentti-pianisti Hanna Kosonen ja Pekka Luukkonen. Asta Hyvärinen ja Hanna Kosonen toimivat juhlan taiteellisina johtajina vuoteen 2009 saakka.

## Esiintyjät

Edellisinä vuosina Musiikkia Paanukirkossa – Musiikkijuhlilla ovat esiintyneet muun muassa Esa Ruuttunen, Helena Juntunen, Ritva Oksanen, Johanna Rusanen-Kartano, Matti Ristinen sekä Meta4.

Musiikkijuhlilla on kuultu myös useita kantaesityksiä. Teoksia on esitetty muun muassa Jukka Koskiselta, Asta Hyväriseltä, Olli Virtaperkolta ja PerMagnus Lindborgilta.

## Konserttipaikat
Pääkonserttipaikkana toimii Kärsämäen Paanukirkko, jossa yhdistyvät moderni arkkitehtuuri ja 1700-luvun työmenetelmät. Paanukirkko on alueen merkittävimpiä nähtävyyksiä ja se kerää vuosittain tuhansia kävijöitä. Paanukirkko on akustiikaltaan erinomainen ja sinne mahtuu enimmillään noin 140 kuulijaa. Lisäksi konsertteja on pidetty esimerkiksi Sydänmaankylän Sykkeessä.

## Kannatuskonsertit
Musiikkia Paanukirkossa ry järjestää myös ympäri vuoden kannatuskonsertteja, joilla kerätään varoja Musiikkijuhlan järjestämiseen.

## Lähteet

## Aiheesta muualla
* Musiikkia Paanukirkossa – Musiikkijuhla
* Kärsämäen Kesän kotisivut
Tristan Gommendy

**Tristan Gommendy** (s. 4. tammikuuta 1980 Le Chesnay, Yvelines) on ranskalainen moottoriurheilija. Hän on kilpaillut Formula Renault ja Formula 3 -sarjoissa vuosina 1999–2003 ja 2005. Hän voitti F3-sarjan mestaruuden vuonna 2002. Samana vuonna hän voitti arvostetun Macaon GP:n. Vuonna 2004 Gommendy kilpaili World Series by Nissan -sarjassa. Vuonna 2006 Gommendy kilpaili GP2-sarjassa ja keräsi kuusi pistettä. Vuonna 2007 Gommendy kilpaili Champ Car -sarjassa. Vuosina 2008–2010 Gommendy kilpaili Superleague Formula -sarjassa ja voitti kaksi kilpailua. Gommendy on kilpaillut myös Le Mansin 24 tunnin ajossa vuosina 2003–2004 ja 2010.

## GP2 -tulokset
Trooppinen myrsky Bret

**Trooppinen myrsky Bret** oli vuoden 1993 hurrikaanikauden toinen nimetty myrsky. Bret muodostui noin 1850 kilometriä lounaaseen Kap Verdestä 4. elokuuta, kulki Kolumbian ja Venezuelan pohjoisrannikoiden ohitse, iski Nicaraguaan 10. elokuuta ja päästyään Tyynellemerelle vahvistui **hurrikaani Gregiksi**.

Venezuelassa kuoli virallisten lähteiden mukaan 173 ihmistä ja useita katosi. Kolumbiassa kuoli yksi ihminen ja Nicaraguassa 10.

## Lähteet
Vladislav Frolov

**Vladislav Jurjevitš Frolov** (; s. 25. tammikuuta 1980 Tambov) on venäläinen yleisurheilija ja olympiamitalisti, joka kilpailee pikajuoksussa. Hän oli mukana Venäjän pronssia voittaneessa 4 × 400 metrin viestijoukkueessa Pekingin olympialaisissa 2008. Frolov voitti samasta lajista hopeaa jo edellisenä vuonna sisäratojen EM-kisoista. Lisäksi hän voitti vuonna 2006 EM-hopeaa 400 metrin henkilökohtaiselta matkalta.

## Ennätykset

* 400 m: 45,09 s (2006) 

## Lähteet
Gulfija Hanafejeva

**Gulfija Raifovna Hanafejeva** (; s. 12. kesäkuuta 1982) on venäläinen yleisurheilija, joka kilpailee moukarinheitossa. 

Hanafejeva sai pronssia Bydgoszczin alle 23-vuotiaiden EM-kilpailuissa 2003 tuloksella 66,98. Saman vuoden Daegun universiadeissa hän sijoittui toiseksi. Hän voitti hopeaa Göteborgin EM-kisoissa 2006 tuloksellaan 74,50 metriä. Hanafejevalla oli hallussaan moukarinheiton maailmanennätys samana vuonna, kun hän heitti Venäjän-mestaruuskisoissa tuloksen 77,26. Hänen maannaisensa Tatjana Lysenko kuitenkin riisti ennätyksen jo kahdentoista päivän päästä, kun hän heitti 15 senttimetriä pidemmälle. Hanafejeva tuomittiin kahden vuoden kilpailukieltoon doping-näytteiden manipuloinnista lokakuussa 2008.

Kilpailukieltonsa jälkeen Hanafejeva karsiutui loppukilpailusta Lontoon olympialaisissa 2012 ja sijoittui 12:nneksi Moskovan MM-kilpailuissa 2013.

## Ennätykset

* Moukarinheitto: 77,26 m (2006) 

## Lähteet
Mercedes Chilla

**Mercedes Chilla López** (s. 19. tammikuuta 1980 Jerez de la Frontera) on espanjalainen yleisurheilija, joka kilpailee keihäänheitossa. Hän voitti pronssia sekä universiadeissa 2003 että EM-kisoissa 2006. Chilla on osallistunut olympialaisiin vuosina 2004 ja 2008. Ateenan kisoissa 2004 hän ei läpäissyt karsintaa, mutta Pekingissä 2008 hän sijoittui yhdeksänneksi. Chilla paransi vuoden 2010 kesäkuussa omissa nimissään ollutta Espanjan ennätystä 87 senttimetrillä, kun hän heitti 64,07 metriä Valenciassa. Barcelonan EM-kilpailuissa 2010 hän oli kuudes tuloksella 61,40 m.

## Ennätykset

* Keihäänheitto: 64,07 m (2010) 

## Lähteet
Letov LF-107 Luňák

**LF-107 Luňák** oli tšekkoslovakialainen purjelentokone, jonka Rudý Letov kehitti 1940-luvun jälkipuolella. Suunnitteluun osallistuivat myös K. Dlouhý, J. Matejcekm ja B. Bocek.

Koneen ensilento tehtiin 25. kesäkuuta 1948. Koneen toinen prototyyppi osallistui hyvällä menestyksellä vuonna 1949 useisiin purjelentokisoihin Euroopassa. Purjelentokoneita tehtiin kuitenkin vain 75 kappaletta. Kylmä sota sulki koneiden viennin länteen. Samalla Letovin tehtaan päätyöksi tuli MiG-10 (?) ja MiG-15 koneiden kokoonpano.

Vuonna 1950 koneesta tehtiin LF-107 Luňák-versio. Vuonna 1951 lentänyt Letov XLF-207 Laminar oli eräs jatkokehitelmä, jossa ensinnä maailmassa tutkittiin siiven laminaariprofiilia. 

## Tekniikkaa
* pituus  6.78 m
* kärkiväli 14.27 m 
* siipipinta-ala 13.38 m² 
* Sivusuhde  15.22 
* siipiprofiili NACA 23012
* tyhjäpaino 205 kg 
* maksimipaino 310 kg
* siipikuormitus 23.17 kg/m²
* suurin nopeus 300 km/h
* sakkausnopeis 50 km/h
* minimivajoamisnopeus 0.85 m/s lentonopeudella 65 km/h
* paras liitoluku  24 lentonopeudella 80 km/h

## Aiheesta muualla
*German site dedicated to the Luňák http://www.lunak.de
*Museum of Flight http://www.museumofflight.org/Collection/Aircraft.asp?RecordKey=6E89F161-2318-4201-905A-7A97BB652401 
*Flying revue - LF 107 Luňák History (Czech) http://osx.cz/index.php/Flying-revue/Historie/Letov-LF-107-Lunak2 
*Peter Mallinson and Mike Woollard, Handbook of Glider Aerobatics
A. R. Cederberg

**Arno Rafael Cederberg**, kirjailijanimi *A. R. Saarenseppä*, (2. heinäkuuta 1885 Tuusula – 19. lokakuuta 1948 Helsinki) oli suomalainen historiantutkija ja arkistomies, oppiarvoltaan filosofian tohtori. Hän loi tutkijanuran kahdessa maassa toimimalla historian professorina ensin Tarton yliopistossa vuosina 1919–1928 ja sitten Helsingin yliopistossa vuosina 1935–1948.  

## Elämä
Arno Cederbergin vanhemmat olivat kirkkoherra, lääninrovasti Johan Anders Cederberg (1852–1915) ja Minna Elisabeth Hjelt. Hän pääsi ylioppilaaksi 1903 Joensuun lyseosta ja suoritti Helsingin yliopistossa teologisen alkututkinnon 1904 ja valmistui filosofian kandidaatiksi 1908, filosofian maisteriksi 1910 , filosofian lisensiaatiksi 1912 ja filosofian tohtoriksi 1914.

Helsingin yliopistosta tohtoriksi väitellyt Cederberg siirtyi 1919 vuonna Viroon, missä hän oli Tarton yliopiston kotimaisen ja pohjoismaisen historian professorina 1920–1928. Hän oli merkittävässä asemassa kun vastaitsenäistyneen Viron historiantutkimusta ja -opetusta sekä arkistolaitosta organisoitiin: Tallinnan ja Tarton valtionarkistot perustettiin pitkälti hänen suunnitelmiensa mukaan, ja hänen aloitteestaan syntyivät myös Viron historiallinen yhdistys *Akadeemiline Ajaloo Selts* sekä historiallinen aikakauskirja *Ajalooline Ajakiri*. Lisäksi hän oppi viron nopeasti ja luennoi viroksi. Työskenneltyään vuosikymmenen Virossa Cederberg palasi Suomeen. Hän oli Helsingin yliopistossa yleisen historian vt. professorina vuodesta 1929, Suomen ja Baltian historian henkilökohtaisena ylimääräisenä professorina 1934–1935 ja Suomen ja Skandinavian historian professorina 1935–1948.

1700-luvun historiaan keskittynyt Cederberg oli tutkijana antikvaarityyppi, joka keskittyi pikkutarkkoihin arkistotutkimuksiin ja uusien lähdelöytöjen tekemiseen. Hänen tuotannostaan valtaosa koostuukin artikkeleista ja lyhyistä yksittäistutkimuksista. Cederberg suhtautui myös hyvin kriittisesti 1920–1930-lukujen kulttuurihistorialliseen suuntaukseen, joka pyrki laajojen kokonaisuuksien tutkimiseen ja suuriin synteeseihin. Cederbergin pääteos on kaksiosainen *Suomen historia vapaudenajalla* (1942–1947), johon hän huipensi elämänmittaisen tutkimustyönsä 1700-luvun parissa.

Arnop Cederberg oli naimisissa 1920–1942 Solfrid Charlotta Maria Lagerheimin (k. 1942) kanssa ja vuodesta 1946 Ruth Ida Maria Fursgrenin kanssa.

## Julkaisut
Julkaissut runsaasti artikkelita ja kirjallisuutta nimellä A. R. Cederberg; nimellä A. R. Saarenseppä artikkeleita sekä teokset 
* *Piirteitä Tohmajärven seurakunnan kirkollisista oloista vuosina 1721-1809*. Suomen kirkkohistoriallinen seura, 1911 
* *Kuvauksia Pohjois-Karjalan maataloudellisista oloista. 1, Vuoden 1800:n vaiheille*, Pohjois-Karjalan maanviljelysseura, 1912. Sarja:Pohjois-Karjalan maanviljelysseuran julkaisuja; [5] 

## Lähteet
*

### Viitteet
Kai Pahlman -turnaus

**Kai Pahlman -turnaus** on Suomen Palloliiton järjestämä valtakunnallinen poikien jalkapallon C-junioreiden seurajoukkueturnaus, joka on nimetty jalkapalloilija Kai Pahlmanin mukaan. Se pelataan vuosittain eri paikkakunnalla ja turnaukseen osallistuu nykyään 16 alueellisista karsinnoista selvinnyttä joukkuetta. Kai Pahlman -turnaus perustettiin vuonna 1993 Jalkapallon C-poikien SM-sarjan korvaajaksi ja sitä voidaan pitää myös C-poikien epävirallisena SM-kilpailuna.

## Voittajat

## Katso myös
*Jalkapallon A-poikien SM-sarja
*Jalkapallon B-poikien SM-sarja
*Laura Kalmari -turnaus

## Lähteet

## Aiheesta muualla
*Kai Pahlman -turnaus Suomen Palloliiton sivuilla 
*Vuoden 2014 turnauksen kotisivut
Lars Börgeling

**Lars Börgeling** (s. 16. huhtikuuta 1979 Neuss) on saksalainen yleisurheilija, joka kilpailee seiväshypyssä. Hän edustaa seuratasolla Bayer Leverkusenia. Börgeling voitti hopeaa Münchenin EM-kisoissa 2002 ja pronssia Wienissä saman vuoden sisäratojen EM-kisoissa. Hän on osallistunut olympialaisiin kerran, Ateenassa 2004. Tuolloin Börgeling sijoittui kuudenneksi.

## Ennätykset

* Seiväshyppy: 585 cm (2002) 

## Lähteet
Luettelo Musiikkia Paanukirkossa - Musiikkijuhlien esiintyjistä

Tämä on **luettelo [[Musiikkia Paanukirkossa - Musiikkijuhla|Musiikkia Paanukirkossa - Musiikkijuhlien]] esiintyjistä vuosittain**. Luettelo sisältää kaikki Musiikkijuhlien esiintyjät vuosilta 2005–2010 ja ne on jaoteltu esiintymisvuoden, sekä sukunimen aakkosjärjestyksen mukaan.

## 2005

* Antti Hotti - piano
* Asko Hyvärinen - säveltäjä
* Kaisa Kallinen - viulu
* Päivi Kiljala - klarinetti
* Olli Koskelin - säveltäjä
* Hanna Kosonen - piano
* Eveliina Kytömäki - piano
* Joel Laakso - sello
* Lilli Maijala - alttoviulu
* Sirkka Parviainen - laulu
* Antti Tikkanen - viulu

## 2006

* Kati Arikoski - piano
* Markus Hohti - sello
* Antti Hotti - piano
* Asko Hyvärinen - säveltäjä
* Hannu Jurmu - laulu
* Eija Kankaanranta - kantele
* Hanna Kosonen - piano
* Meta4 - jousikvartetti
* Maria Puusaari - viulu
* Matti Ristinen - lausunta
* Miklos Spanyi - klavikordi
* Olli Virtaperko - säveltäjä

## 2007

* Arktinen Hysteria - kvintetti
* Antti Auvinen - säveltäjä
* Eeva-Maija Haukinen - lausunta
* Eeva Havulehto - piano
* Antti Hotti - piano
* Asko Hyvärinen - säveltäjä
* Hanna Kosonen - piano
* Esa Ruuttunen - laulu

## 2008

* Markus Hohti - sello
* Antti Hotti - piano
* Asko Hyvärinen - säveltäjä
* Helena Juntunen - laulu
* Jukka Koskinen - säveltäjä
* Hanna Kosonen - piano
* Jaana Luuppala - piano
* Kimmo Leppälä - klarinetti
* Mirka Malmi - viulu
* Maria Puusaari - viulu
* Matti Ristinen - lausunta
* Max Savikangas - alttoviulu
* Anja Vähäaho - ohjaaja

## 2009

* Janus Hanski - laulu ja kitara
* Antti Hotti - piano
* Asko Hyvärinen - säveltäjä
* Hanna Kosonen - piano
* Auri Niskanen - viulu
* Ritva Oksanen - laulu ja lausunta
* Johanna Rusanen-Kartano - laulu
* Matti Tegelman - kontrabasso

## 2010

* Ritva Auvinen - laulu
* Antti Hotti - piano
* Auri Niskanen - viulu
* Seela Sella - lausunta

## Lähteet
* Musiikkia Paanukirkossa - Musiikkijuhlien esiintyjät
James Floyd

**James Floyd** voi tarkoittaa seuraavia henkilöitä:

* James Floyd, brittiläinen näyttelijä
* James C. Floyd, brittiläis-kanadalainen ilmailuinsinööri
* James John Floyd, yhdysvaltalainen uudisraivaaja
* James H. Floyd, yhdysvaltalainen poliitikko
Aléxandros Papadimitríou

**Aléxandros Papadimitríou** (; s. 18. kesäkuuta 1973 Lárisa) on kreikkalainen yleisurheilija, joka kilpailee moukarinheitossa. Hän voitti pronssia Münchenin EM-kisoissa 2002 tuloksella 80,21 metriä. Lisäksi hän on voittanut hopeaa Välimeren kisoista vuosina 2001 ja 2005 sekä pronssia 2009. Papadimitriu on osallistunut olympialaisiin vuosina 1996–2012. Hänen paras olympiasijoituksensa on 12. tila, jonka hän saavutti Sydneyssä 2000. MM-kilpailuissa hän on ollut parhaimmillaan kahdeksas Pariisissa 2003. Papadimitriun ennätys 80,45 metriä on myös Kreikan ennätys.

## Lähteet
KOKO

**KOKO** (alueellinen koheesio- ja kilpailukykyohjelma) on työ- ja elinkeinoministeriön koordinoima ohjelma. Se käynnistyi vuoden 2010 alussa ja jatkui vuoden 2013 loppuun. Ohjelman tavoitteena oli alueiden kilpailukyvyn parantaminen ja alueellisten toimijoiden sekä ministeriöiden välisen yhteistyön lisääminen. KOKO oli osa maakunnallista suunnittelu- ja aluekehittämisjärjestelmää.

KOKO oli alueiden kehittämisestä annetun lain (1651/2009) 24 § mukainen erityisohjelma. Valtioneuvosto hyväksyi 19.11.2009 KOKO:n ohjelma-asiakirjan, ohjelma-alueet ja verkostot. Ohjelma rahoitettiin maakunnan kehittämisrahalla, jonka osuus oli yleensä 50 % kokonaismenoista. Kunnat vastasivat lopusta rahoituksesta. KOKO:n vuosittainen budjetti oli noin 20 miljoonaa euroa. 

KOKO:oon kuului yli 200 toimenpidekokonaisuutta, ja sitä toteutettiin 52 ohjelma-alueella, jotka kattoivat 322 kuntaa manner-Suomen 326 kunnasta. Ohjelmaan kuului myös kansallisia verkostoja. Niiden teemat olivat innovaatiot, hyvinvointi, luovat alat, MAL (maankäyttö, asuminen, liikenne), kansainvälistyminen Venäjälle, matkailu ja ikärakenteeltaan haasteellisten alueiden erityiskysymykset. 

## Arvioita ohjelmasta
Etukäteisarvioinnin mukaan KOKO oli aidosti koko maan kattava kehittämisohjelma, jossa alueilla oli hyvät valmiudet onnistuneeseen ohjelmatoteutukseen. Arvioinnin mukaan monien alueiden toimijat olivat kaavailleet ohjelmalle keskeistä roolia strategisessa kehittämisessä. Ohjelman haasteena oli arvioinnin mukaan se, että se säilyisi joustavana, uusia kokeiluja mahdollistavana ja aluelähtöisenä. 
 
OECD kommentoi KOKO:a Suomen hallinnon maa-arvioinnissaan kesäkuussa 2010. KOKO edisti OECD:n mukaan sitoutumista yhteisiin tavoitteisiin muuttamalla valtion sekä alue- ja paikallishallinnon suhdetta. ”KOKO:n fokus on alhaalta ylöspäin tapahtuva osallistuminen ja ideoiden työstäminen” arvioinnissa todetaan. OECD:n mukaan ohjelma tarjosi ”onnistuneen mallin yhteiselle omistajuudelle alue- ja paikallishallintotasolla”.

## Lähteet
Kokoluokka (tietotekniikka)

**Kokoluokka** on tietotekniikan termi, jolla määritellään tietokoneen pääkomponenttien fyysiset mittasuhteet. IBM PC -yhteensopivien komponenttien tuotannossa standardoidut kokoluokat varmistavat, että eri valmistajien osat ovat keskenään vaihtokelpoisia. Räkkipalvelimissa kokoluokka taas varmistaa räkkiin kiinnitettävän laitteen yhteensopivuuden. Perinteisesti emolevyn kokoluokka on ollut merkittävin kaikista, sillä se tavallisesti sanelee myös tietokoneen kotelon koon. Pieniä kokoluokkia on kehitetty ja toteutettu, mutta niiden pienentämistä edelleen vaikeuttaa nykyinen virtalähdetekniikka.

## Kokoluokkien yleiskatsaus

Emolevy on tyypillisen pöytätietokoneen, kannettavan ja palvelintietokoneen sisällä sijaitseva piirilevy, jonka päätehtävät ovat seuraavat:
* toimia tietokoneen selkärankana johon modulaariset osat kuten prosessori, keskusmuisti ja kovalevy kiinnitetään.
* erilaisten komponenttien, erityisesti prosessorin ja laajennuskorttien kiinnittäminen
* sähkövirran jakaminen komponenteille
* komponenttien toiminnan ohjaaminen ja niiden välisen kommunikaation mahdollistaminen
Uusia komponentteja kehitettäessä myös emolevyjen standardit ovat muuttuneet; esimerkiksi AGP- ja PCI Express-väylien käyttöönotossa. Emolevyn standardoitu koko ja sommittelu ovat muuttuneet paljon hitaammin, ja niillä on omat hallitsevat standardinsa. Lista komponenteista joita emolevyn on tuettava muuttuu paljon hitaammin kuin itse komponentit. Esimerkiksi pohjoissillat ovat muuttuneet useita kertoja, sillä monet valmistajat ovat kehitelleet omia versioitaan, mutta pohjoissillan standardi on säilynyt melko samanlaisena vuosien ajan.

Vaikka prosessi on hidas, kokoluokat muuttuvat säännöllisesti tarpeiden mukaan. Alkuperäisen PC-standardi AT:n syrjäytti vuonna 1995 nykyinen teollisuustandardi ATX, joka yhä sanelee emolevyn mallin useimmissa nykytietokoneissa. Viimeisin päivitys ATX-standardiin julkaistiin vuonna 2004. Piirilevyvalmistaja VIA on kehittänyt erillisen EPIA-emolevystandardinsa (tunnetaan myös nimellä ITX, ei tule sekoittaa EPIC-standardiin), joka pohjautuu pienempiin kokoluokkiin ja omiin normeihinsa.

Kokoluokkien väliset erot näkyvät yleisesti niiden suunnatussa käytötarkoituksessa. Pöytäkoneessa voidaan tarvita erilaisia suoritinkantoja joustavuutta varten ja useita vaihtoehtoisia liittimiä ja muita ominaisuuksia, kun taas kotiteatteritietokoneen tarpeisiin voi kuulua pieni koko ja lämmontuotto, eikä laajennettavuudella ole yhtä suurta merkitystä.

## Vertailuja
### Taulukoitua tietoa

### Fyysiset koot vertailussa

### PCI/AGP/PCI-e -paikkojen enimmäismäärä
ATX-yhteensopivissa koteloissa:

## Kuvia erilaisista kokoluokista

Image:Abit-kt7-large.jpg|ATX(Abit KT7)
Image:Mini-itx-motherboard.jpg|mini-ITX(VIA EPIA 5000AG)
Image:Top_EPIA_PX10000G_Motherboard_new.jpg|Pico-ITX (VIA EPIA PX10000G)


## Lähteet
*
*Intelin virallinen kokoluokkasivusto
### Viitteet
Luettelo Superpesiksen tuomareista

**Luettelo Superpesiksen tuomareista** sisältää pesäpallon tuomarit, joilla on oikeus tuomita miesten ja naisten Superpesiksessä.

## Superpesistuomarit 2025

;SA (miesten Superpesis)
*Antti Aine (Turku)
*Jan Brandt (Jyväskylä)
*Samuli Eeva (Turku)
*Jan Karjalainen (Jyväskylä)
*Suvi Kaukovalta (Espoo)
*Ari Kiviniemi (Kauhajoki)
*Miko Kotiniemi (Hyvinkää)
*Eki Kutvonen (Varkaus)
*Mika Kääriäinen (Kouvola)
*Mikko-Jussi Laakso (Lieto)
*Patrik Lahti (Espoo)
*Jouni Laitinen (Ylöjärvi)
*Peter Laitio (Seinäjoki)
*Jukka Marttala (Seinäjoki)
*Arttu Moisio (Savonlinna)
*Ari Mustonen (Riihimäki)
*Ossi Muurainen (Jyväskylä)
*Jesse Mäkinen (Loimaa)
*Tommi Nupponen (Jyväskylä)
*Sami Ritola (Kangasala)
*Jari Saaranen (Haapajärvi)

;SB (naisten Superpesis ja miesten Ykköspesis)
*Jussi Harju (Janakkala)
*Tuomas Harju (Lahti)
*Akseli Heikkilä (Joensuu)
*Tero Heikkilä (Loimaa)
*Jani Heinineva (Ilmajoki)
*Kalle Hietanen (Vantaa)
*Kati Hiltunen (Tampere)
*Kristian Hirsimäki (Seinäjoki)
*Tuomo Holopainen (Joensuu)
*Juha Hujanen (Pori)
*Juuso Hyvönen (Sotkamo)
*Ville Hämeenniemi (Seinäjoki)
*Tommi Keränen (Salla)
*Juhani Kirves (Kempele)
*Olli Korhonen (Sotkamo)
*Joona Korpela (Kempele)
*Riku Kuisma (Reisjärvi)
*Jarno Kuokkanen (Kangasala)
*Petri Käkönen (Hyvinkää)
*Onni-Eemeli Laakso (Lieto)
*Jukka Laaksonen (Loimaa)
*Tiia Lahtinen (Lahti)
*Matias Laukkanen (Raisio)
*Minna-Mari Löytökorpi (Pori)
*Tomi Mustonen (Laitila)
*Jari Mäkynen (Seinäjoki)
*Arto Määttä (Lahti)
*Jari-Matti Ollila (Ikaalinen)
*Sari Palokari (Tampere)
*Joonas Rantaniemi (Vaasa)
*Oskari Rantomaa (Loimaa)
*Aki-Pekka Rissanen (Oulu)
*Ville Ritola (Jalasjärvi)
*Jani Rutanen (Jyväskylä)
*Teemu Römpötti (Seinäjoki)
*Mika Salmenautio (Alajärvi)
*Jussi Tikanmäki (Pyhäjärvi)
*Pekka Tikanmäki (Pyhäjärvi)
*Waltteri Uurasjärvi (Kankaanpää)
*Jakob Vikström (Loimaa)
*Markus Yli-Jokipii (Tampere)

## Lähteet
Vernon Harrison

**Vernon Harrison** (Warwickshiressa, Englannissa 1912 – 2001) oli filosofian tohtori, ammattimainen kiistanalaisten tekstien ja väärennösten tutkija sekä Society for Psychical Researchin ja Royal Photographic Societyn jäsen. 

## Kirjoituksia
**Theory of the Half-tone Screen* (Valokuvauslehti)
**The signatures on the walls of Queens house in Linton Cambs* 
**[http://www.theosociety.org/pasadena/hpb-spr/hpbspr-h.htm H. P. Blavatsky and the SPR]* 
**[http://www.theosociety.org/pasadena/hpb-spr/hpb-spr1.htm J'Accuse: An Examination of the Hodgson Report of 1885]* 
**[[Harry Price]] and the [[Rudi Schneider]] Phenomena (Psychical Studies* nro. 38, 1987)
Vasílis Papageorgópulos

**Vasílis Papageorgópulos** (; joskus myös *Vassilios Papageorgopoulos* tai *Vassilis Papageorgopoulos*; s. 27. kesäkuuta 1947 Thessaloniki) on kreikkalainen entinen yleisurheilija, joka kilpaili pikajuoksussa. Nykyisin hän on poliitikko ja Thessalonikin pormestari. 

## Urheilu-ura

Ulkoradoilla Papageorgópulos voitti pronssia Helsingin EM-kisoissa 1971 100 metriltä. Hän voitti Välimeren kisoissa samalta matkalta kultaa İzmirissä 1971 ja hopeaa Algerissa 1975. Papageorgópulos voitti sisäratojen EM-kisoissa kaksi mitalia, hopeaa Münchenistä 1976 60 metriltä ja pronssia Grenoblesta 1972 50 metriltä. Hän osallistui olympialaisiin kahdesti, sadan metrin kilpailuihin Münchenissä 1972 ja Montrealissa 1976. Vuonna 1972 hän eteni puolivälieriin saakka, mutta 1976 hän putosi jo ensimmäisellä kierroksella.

### Ennätykset

* 100 m: 10,22 s (1972) 

## Poliittinen ura

Papageorgópulos opiskeli Thessalonikin yliopistossa ja valmistui hammaskirurgiksi. Hänet valittiin Kreikan parlamenttiin Thessalonikin edustajana vuonna 1981. Tästä eteenpäin hänet on valittu parlamenttiin jokaisissa vaaleissa. Hän on toiminut parlamentissa muun muassa Kreikan Skandinavian-ystävyyskomitean ja huumeiden vastaisen komitean jäsenenä. Papageorgópulos on ollut Thessalonikin pormestari vuodesta 1999 lähtien. Hän toimi myös Kreikan urheiluministerinä ja rakennutti kaudellaan uusia urheilupaikkoja.

## Lähteet
Tinsel Town Rebellion

__NOTOC__
**Tinsel Town Rebellion** on Frank Zappan albumi, joka julkaistiin toukokuussa 1981.

Albumi debytoi Yhdysvalloissa Billboard 200 -listan sijalla 66.

## Kappaleet
#
#
#
#
#
#
#
#
#
#
#
#
#
#
#

## Kokoonpano

### Muusikot
* Frank Zappa – kitara, laulu
* Arthur Barrow – basso, laulu
* Vinnie Colaiuta – rummut
* Warren Cuccurullo – rytmikitara, laulu
* Bob Harris – kosketinsoitin, trumpetti, korkeat nuotit
* David Logeman – rummut (kappaleet "Fine Girl" ja ensimmäinen osa kappaleesta "Easy Meat")
* Ed Mann – lyömäsoittimet
* Tommy Mars – kosketinsoitin, laulu
* Patrick O’Hearn – basso (kappale "Dance Contest")
* Steve Vai – rytmikitara, laulu
* Denny Walley – slide-kitara, laulu
* Ray White – rytmikitara, laulu
* Ike Willis – rytmikitara, laulu
* Peter Wolf – kosketinsoitin

### Tuotanto
* Frank Zappa – tuottaja, sovittaja
* Joe Chiccarelli – äänittäjä
* George Douglas – äänittäjä
* Tommy Fly – äänittäjä
* Jo Hansch – masteroija
* Thomas Nordegg
* Mark Pinske – vastaava äänittäjä
* Cal Schenkel – kansikuva
* Allen Sides – äänittäjä
* Bob Stone – remiksaaja, remasteroija, digitaalinen masteroija (1990 edition)
* Spencer Chrislu – digitaalinen remasteroija (1996 edition)
* John Williams – grafiikka

## Arvostelut
* AllMusic: 

## Lähteet
Guyanan jalkapallomaajoukkue

**Guyanan jalkapallomaajoukkue** edustaa Guyanaa miesten jalkapallon maaotteluissa. Sitä hallinnoi Guyanan jalkapalloliitto. Joukkue ei ole koskaan esiintynyt jalkapallon MM-kilpailuissa tai CONCACAF Gold Cupissa. Vuonna 1966 tapahtuneeseen Guyanan itsenäistymiseen saakka se pelasi Brittiläisen Guayanan nimellä.

## Arvokisat
### Maailmanmestaruuskilpailut
* 1930–1974 *Ei osallistunut*
* 1978–1998 *Ei selviytynyt karsinnoista*
* 2002 *Hylättiin*
* 2006–2010 *Ei selviytynyt karsinnoista*

### CONCACAF Gold Cup
* 1991–1996 *Ei selviytynyt karsinnoista*
* 1998 *Ei osallistunut*
* 2000–2003 *Ei selviytynyt karsinnoista*
* 2005 *Vetäytyi karsinnoista*
* 2007–2009 *Ei selviytynyt karsinnoista*

## Lähteet
Pyykivi

**Pyykivi** () on rapakivigraniittinen siirtolohkare Helsingin Laajasalossa, lähellä Pyyluotoa ja Pyysaarta. Pyykivi on haljennut kahteen osaan. Kooltaan se on 3 × 3 × 4 metriä. Pyykivi on historiallinen rajakivi, jolla on myös luonnonsuojeluarvoa. Kiveen on asennettu merimerkki.

## Lähteet
Johannes Baptista Rietstap

**Johannes Baptista Rietstap** (12. toukokuuta 1828 Rotterdam – 24. joulukuuta 1891 Haag) oli hollantilainen heraldikko, sukututkija ja pikakirjoittaja. Hänen laatimastaan kirjasta *Armorial général* tuli heraldiikan standarditeoksia.

Rietstap työskenteli aluksi kirjakaupassa, sitten toimittajana *[[Nieuwe Rotterdamsche Courant]]* -lehdessä. Toimittajan työ oli kuitenkin terveysongelmien takia hankalaa, ja Rietstap siirtyi vuonna 1850 pikakirjoittajaksi Hollannin parlamenttiin. 1860-luvun lopussa Rietstap laati saksalaisesta Gabelsbergerin pikakirjoitusjärjestelmästä hollanninkielisen version, joka ei kuitenkaan saavuttanut merkittävää suosiota. Rietstap teki pitkän uran pikakirjoittajana, ja jäi eläkkeelle vuonna 1890, vain vuotta ennen kuolemaansa.

Rietstapin suurimmat saavutukset ovat heraldiikassa, ja häntä pidetään modernin heraldiikan perustajana Hollannissa. Hän julkaisi vuonna 1856 teoksen *Handboek der wapenkunde*, ja vuonna 1861 teoksen *Armorial général*, joka sisälsi kuvaukset 46&nbsp;000 eurooppalaisesta sukuvaakunasta. Toinen painos julkaistiin kaksiosaisena vuosina 1884 ja 1887. Tämän lisäksi Rietstap julkaisi muitakin sukututkimukseen ja heraldiikkaan liittyviä kirjoja ja lehtiä.

## Lähteet
Vimpelin kirkko

**Vimpelin kirkko** on Alajärven seurakunnan kirkko Vimpelissä Etelä-Pohjanmaalla. Se valmistui vuonna 1807, mutta vihittiin käyttöön vasta 1811. Kirkko on kaksitoistakulmainen, hirrestä hirsisalvostekniikalla rakennettu kirkko. Kirkko tunnetaan *Pyöreänä kirkkona*, sillä se ei näytä kulmikkaalta vaan pyöreältä. Tapuli rakennettiin samana vuonna kuin kirkko.

Vimpelin kirkko on harvinainen lajissaan. Sen esikuva on Rooman Pantheon-temppeli. Suunnittelija on Jacob Rijf. Pyöreitten kirkkojen rakentamisesta luovuttiin 1800-luvun alkupuolella.

Kirkkosalin sisustus on erikoinen. Alttarin molemmin puolin on kaksi pönttöä: saarnastuoli ja lukkarinpenkki esiveisaajaa varten. Alttaritaulun on maalannut hovimaalari R. W. Ekman (1872). Sen aiheena on ”Kristus ristillä”.

Urut (1944) ovat Kangasalan urkutehtaan rakentamat, pneumaattiset, 2-sormioiset ja 15-äänikertaiset, lisäksi kahdella siirtoäänikerralla varustetut urut.

Keskellä Vimpelin kirkonkylää sijaitsevan kirkon viimeinen suuri korjaustyö tehtiin vuosina 1998–1999. Se  kunnostettiin ja maalattiin sisältä ja ulkoa. Alttari irrotettiin etuseinästä, rakennettiin sosiaalitilat, sakasti uusittiin, rakennettiin museohuone, ja valaistus uusittiin.

## Lähteet
* Vimpeli.fi − Pyöreä kirkko
* Vimpelinseurakunta.fi − Pyöreä kirkko 

## Aiheesta muualla
John Fante

**John Fante** (8. huhtikuuta 1909 Denver, Colorado – 8. toukokuuta 1983 Woodland Hills, Kalifornia) oli yhdysvaltalainen kirjailija ja elokuvakäsikirjoittaja, joka antoi merkittäviä vaikutteita Charles Bukowskille.

## Elämäkerta
Tulevan kirjailijan vanhemmat olivat italialaistaustaisia siirtolaisia. Elämä uudessa kotimaassa ei lähtenyt käyntiin kovinkaan hyvin ja perhe eli köyhyydessä. Fante pääsi perheen varattomuudesta huolimatta opiskelemaan Coloradon yliopistoon.

Tullakseen kirjailijaksi Fante muutti Los Angelesiin täytettyään kaksikymmentäkaksi vuotta ja ryhtyi kirjoittamaan tekstejä vuonna 1930.Elatuksensa hän hankki erilaisilla tilapäistöillä. Hän onnistui julkaisemaan novellejaan aikauslehdissä, kuten *Harper´s Bazaar* ja *Saturday Evenig Post*. Ensimmäinen romaani, *Wait Until Spring, Bandini*, ilmestyi vuonna 1939. Vaikka Fante ansaitsikin pääasiallisesti elatuksensa elokuvakäsikirjoittajana, hän ei tuntenut alaa täysin omakseen. Todelliset fiktion kirjoittajan kyvyt huomattiin hänen osaltaan vasta myöhemmin. 

Vuonna 1955 Fantella todettiin diabetes, ja sairauden takia hän menetti näkönsä vuonna 1977. Tämän jälkeen hän saneli teoksensa puolisolleen Joycelle. Fanten jäämistöstä löydettiin vuonna 1933 kirjoitettu romaani *The Road to Los Angeles*, joka näin ollen oli ensimmäinen teos useissa hänen kirjoissaan esiintyvästä Arturo Bandinista. 

John Fanten poika, kirjailija  Dan Fante, on kuvannut isäänsä seuraavasti: ”*John Fantea ei ollut läheisimpienkään helppo tuntea, ja vielä vaikeampi häntä oli rakastaa. Hän oli täynnä elämän paloa- tulivuori joka saattoi purkautua koska tahansa. Nuorena ja vielä nelikymppisenäkin hän oli valmis nyrkkitappeluun baarissa...*”

Teoksissaan Fante käsitteli Amerikan italialaista identiteettiä, katolilaisuutta, urheilua, perhe- elämää, köyhyyttä sekä kirjoittamista. *Time Out* -lehti on nimennyt Fanten kuuluvan niihin yhdysvaltalaisten kirjailijoiden joukkoon, joiden ”unohtaminen on ollut lähes rikollista.”

## Suomennettuja teoksia
* *Tomu tietää*, Desura 2003 (Ask the Dust, 1939)
* *Rypäleen veljeskunta*, Sammakko 2009 (Brotherhood of the Grape, 1977)

## Viitteet
Midnight Club: Los Angeles

**Midnight Club: Los Angeles** on vuonna 2008 julkaistu, *[[Midnight Club]]* -pelisarjaan kuuluva autopeli PlayStation 3:lle, Xbox 360:lle ja PlayStation Portablelle. *Midnight Club: Los Angelesista* on sittemmin tehty monia uudistettuja versioita, kuten *Midnight Club L.A. Remix* ja *Midnight Club Los Angeles Complete Edition*.

Peli sisältää 43 autoa ja kolme moottoripyörää, Volkswagen R32:sta Dodge Challenger Conceptiin.
CE L’Hospitalet

**Centre d´Esports l’Hospitalet** on espanjalainen jalkapalloseura, joka tulee L’Hospitalet de Llobregatin kaupungista Espanjasta. Joukkue on perustettu vuonna 1957 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 6&nbsp;294-paikkaisella Estadi La Feixa Llargalla.

## Historia
Seura perustettiin vuonna 1957 nimellä *Centre D'Esports L’Hospitalet*, kun kaupungin kolmen joukkuetta *UD Hospitalet*, *CD Santa Eulalia* ja *CF Hércules* yhdistyivät.

Joukkue pelasi vuosina 1963–1966 maan toiseksi korkeimmalla sarjatasolla Segunda Divisiónissa, mutta suurimman osan historiastaan sen kuitenkin pelannut Segunda División B:ssä.

## Aiheesta muualla
* Seuran virallinen blogi
RSD Alcalá

**Real Sociedad Deportiva Alcalá** on espanjalainen jalkapalloseura, joka tulee Alcalá de Henaresin kaupungista Espanjasta. Joukkue on perustettu 1. toukokuuta 1929 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 7&nbsp;000-paikkaisella Estadio Municipal El Valilla.

Joukkue on pelannut historiansa aikana Segunda División B:ssä sekä Tercera Divisiónissa kansallisella tasolla.

## Aiheesta muualla
* Seuran virallinen kotisivusto